section_heading: Raščlamba
paragraph_text: Gargamel je nizak stalno pogrbljen čovjek, proćelav i velikog nosa. Njegovi zubi su pokvareni i nosi tamnu neurednu odjeću. Mizantrop je, mrzi skoro sve (osobito Štrumpfove). Jedino možda osjeća neku ljubav prema svom mačku Azrijelu, što se ogleda u njegovom tugovanju i traganju za njim kad ga ukrade Klorofilina kći. Sposoban je glumiti dobrotu kada iz toga može izvući neku korist. On je također bijedni kukavica, sklon predaji i(li) bijegu zbog potencijalnog osobnog rizika ili štete. Gargamel živi u zabačenom dvorcu, iako je nadstrešnica solidno izgrađena. Vrlo je nespretan i čaranje mu nikada ne uspije uništiti Štrumpfove. Stvorio je Štrumpfetu i Štrumpficu. Njegov plan nikada ne uspije, ali on je uporan: "Pohvatat ću ja vas, makar mi to bilo zadnje što ću učiniti u životu! "